Κάιλι Τζένερ

Η Κάιλι Κρίστεν Τζένερ (Kylie Kristen Jenner, 10 Αυγούστου 1997) είναι Αμερικανίδα τηλεοπτική και διαδικτυακή προσωπικότητα, μοντέλο και επιχειρηματίας.
Είναι περισσότερο γνωστή για τον πρωταγωνιστικό της ρόλο στο οικογενειακό ριάλιτι σόου Keeping Up With The Kardashians, καθώς και για την εταιρία καλλυντικών της, Kylie Cosmetics.

Το 2012, συνεργάστηκε με την εταιρεία ρούχων PacSun μαζί με την αδελφή της, Κένταλ, με την οποία δημιούργησαν τη δική τους συλλογή ρούχων, με το όνομα "Kendall & Kylie". Το 2015, ξεκίνησε τη δική της συλλογή με καλλυντικά, με την επωνυμία Kylie Cosmetics. Επίσης, δημιούργησε και μια εφαρμογή για κινητά η οποία ονομαζόταν "Kylie" και κατέλαβε την πρώτη θέση στο iTunes App Store.

Το 2014 και 2015, το περιοδικό Time συμπεριέλαβε τις αδελφές Τζένερ στη λίστα με τους "Εφήβους με τη Μεγαλύτερη Επιρροή", για τη σημαντική επιρροή που προβάλλουν ανάμεσα στους έφηβους μέσω των ΜΜΕ και των κοινωνικών δικτύων. Το 2016, με πάνω από 95 εκατομμύρια ακόλουθους στο Instagram, έγινε μια από τις 10 κορυφαίες διάσημές προσωπικότητες με τους περισσότερους ακόλουθους στο Instagram.

Το 2017 μπήκε στην λίστα Celebrity 100 του περιοδικού Forbes και έγινε το νεαρότερο άτομο που έχει μπει σε αυτή την λίστα. Στις 11 Απριλίου 2017, ανακοινώθηκε ότι θα πρωταγωνιστήσει στη δικό της τηλεοπτικό ριάλιτι σόου, με όνομα ''Life of Kylie", το οποίο έκανε πρεμιέρα στις 6 Αυγούστου 2017 στο κανάλι E!

To 2018 μπήκε στην λίστα "America's Women Billionaires" του περιοδικού Forbes, έχοντας την 27η θέση και περιουσία 900 εκατομμυρίων δολαρίων. Το 2020 ωστόσο το περιοδικό Forbes αποκάλυψε πως έγινε λάθος στο προϋπολογισμό περιουσίας της Κάιλι, με την ίδια να κατέχει μια εκ νεου περιουσία αξίας 700 εκατομμυρίων δολαρίων , χάνοντας έτσι το τίτλο "δισεκατομμυριούχος" που της ειχε απονεμηθεί πριν 2 χρόνια. .

Πρώτα Χρόνια 
Γεννήθηκε στις 10 Αυγούστου 1997 στο Λος Άντζελες από τις Κρις Τζένερ και Κέιτλιν Τζένερ (πρώην Μπρους Τζένερ). Έχει μια μεγαλύτερη βιολογική αδελφή, την Κένταλ. Έχει επίσης τέσσερα ετεροθαλή αδέλφια από την πλευρά της μητέρας της - Κλοέ, Κόρτνεϊ, Κιμ και Ρομπ Καρντάσιαν καθώς και τέσσερα από την πλευρά του πατέρα της - Μπρόντι, Μπερτ, Μπράντον και Κέισι Τζένερ. Φοίτησε αρχικά στο ιδιωτικό σχολείο Sierra Canyon School ενώ το 2012 εγγράφηκε σε ένα πρόγραμμα κατ' οίκον εκπαίδευσης από το οποίο έλαβε απολυτήριο λυκείου τον Ιούλιο του 2015.

Καριέρα

2007-2012: Keeping Up with the Kardashians 
Το 2007, μαζί με τους γονείς και τα αδέλφια της, Κένταλ, Κλοέ, Κόρτνεϊ, Κιμ και Ρομπ, ξεκίνησαν να εμφανίζονται στο οικογενειακό τηλεοπτικό ριάλιτι σόου «Keeping Up With The Kardashians», το οποίο ακολουθεί τις προσωπικές και επαγγελματικές ζωές των μελών της οικογένειας. Παράλληλα, συμμετείχε και σε διάφορα spin-offs όπως τα «Kourtney & Kim Take Miami», «Khloe & Lamar» και «Kourtney & Kim Take New York».

Το 2011, μαζί με την οικογένεια της, μπήκαν στη ετήσια λίστα "Style Stars" του περιοδικού Seventeen. Την ίδια χρονιά, η ίδια με την Κένταλ και τη μητέρα τους, Κρις, συμμετείχαν σε ένα επεισόδιο του ριάλιτι μόδας «America's Next Top Model».

2013-2014: Τα πρώτα επιχειρηματικά βήματα & Φιλανθρωπίες 
Το 2013, συνεργάστηκε με την εταιρεία «Nicole by OPI» και κυκλοφόρησε δύο δικά της μανό με τις ονομασίες "Wear Something Spar-kylie" και "Rainbow in the S-kylie". Από αυτή τη συνεργασία, έλαβε περίπου 100.000 δολάρια. Στις 15 Νοεμβρίου 2013, οι αδελφές Τζένερ, ανακοίνωσαν ότι θα ξεκινήσουν τη συλλογή ρούχων «The Kendall & Kylie Collection» σε συνεργασία με την εταιρία «PacSun». Παράλληλα, ξεκίνησαν και μια σειρά κοσμημάτων με την επωνυμία «Kendall & Kylie».

Η Κάιλι δημιούργησε ένα λογαριασμό στο e-bay όπου πουλούσε παλιά της ρούχα για να συγκεντρώσει χρήματα για το Νοσοκομείο Παίδων του Λος Άντζελες. Επίσης προσχώρησε την οικογένεια της σε μια πώληση ναυπηγείων, όπου τα έσοδα δόθηκαν σε δωρεές για τους οργανισμούς "Share Our Strength" και "Greater Los Angeles Fisher House Foundation". Έπειτα, στις 19 Ιανουαρίου 2014, μαζί με τις αδελφές της, Κένταλ και Κλοέ αλλά και τον Λιλ Τουίστ, συμμετείχαν σε ένα φιλανθρωπικό παιχνίδι bowlling στο Studio City της Καλιφόρνια. Η εκδήλωση πραγματοποιήθηκε για να συγκεντρώσει χρήματα για το ίδρυμα "Robin Hood" και μαζεύτηκαν 1 εκατομμύριο δολάρια. Αργότερα, το καλοκαίρι, οι αδελφές Τζένερ συμμετείχαν σε δύο συναυλίες του Κρις Μπράουν για φιλανθρωπικό σκοπό. Τέλος, η Κάιλι, έκανε δωρεά στην ομοφυλοφιλική κοινότητα των "Lesbian Gay Bisexual".

2015-σήμερα: Kendall & Kylie, Kylie Cosmetics & The Life Of Kylie 
Η Κάιλι έγινε πρεσβυτέρα της Nip + Fab τον Μάρτιο του 2015.Συνεργάστηκε επίσης με Seventeen magazine ως brand ambassador και ως μοντέλο για το Forever 21's Hello Kitty line.

Τον Μάιο του 2015, σε ένα επεισόδιο του "Keeping Up With The Kardashians", η Κάιλι παραδέχθηκε ότι σκοπεύει να κάνει μια αυξητική χειλιών. Τα ενισχυμένα με εμφύτευση χείλη της, δημιούργησαν κερδοσκοπία και κέρδισαν τη δημοσιότητα της. Πριν την προβολή του επεισοδίου, η Κάιλι, έλεγε ότι χρησιμοποιεί lip liner για την ανάδειξη των χειλιών της. Αργότερα, η Κάιλι έδωσε τη δική της απάντηση σε αυτό λέγοντας: "Δεν είμαι εδώ για να προσπαθήσω να ενθαρρύνω ανθρώπους / νεαρά κορίτσια να μοιάζουν σαν εμένα ή να σκέφτονται ότι αυτός είναι ο σωστός τρόπος που θα πρέπει να δείχνουν." Τον Ιούνιο του 2015, οι αδελφές Τζένερ ξεκίνησαν τη δική τους σειρά ρούχων "Kendall & Kylie" σε συνεργασία με την βρετανική εταιρία Topshop. Αυτή η σειρά περιλάμβανε επίσης και μαγιό. Τον Αύγουστο του 2015, η Κάιλι ανακοίνωσε ότι θα ξεκινήσει τη δική της σειρά με κραγιόν με την ονομασία "Kylie Cosmetics". Τον Σεπτέμβριο της ίδιας χρονιάς, δημιούργησε την δική της ιστοσελίδα και εφαρμογή για κινητά. Τον Οκτώβριο, πρωταγωνίστησε στο βίντεοκλιπ του τότε συντρόφου της, Tyga, με τίτλο ""Dope'd Up" ως ζόμπι.

Η Κάιλι κυκλοφόρησε ένα ολιγόλεπτο διαφημιστικό βίντεο με μια σειρά από lip glosses τον Μάρτιο του 2016. Τη σκηνοθεσία του βίντεο ανέλαβε η Collin Tilley και συμμετείχαν επίσης τα μοντέλα Karin Jinsui, Mara Teigen και Jasmine Sanders. Τον Μάιο του ίδιου έτους, έκανε ένα ντουέτο με το τραγούδι του παραγωγού Burberry Perry "Beautiful Day" μαζί με Lil Yachtly και τα μοντέλα Jordyn Woods και Justine Skye.

Το φθινόπωρο του 2016, η Κάιλι ανακοίνωσε ότι είναι το νέο πρόσωπο της εταιρίας Puma μαζί με τον Rae Sremmurd. Τον Ιούνιο του ίδιου έτους, ανακοίνωσε την κυκλοφορία δύο νέων συνόλων καλλυντικών σε συνεργασία με την αδελφή της, Κλοέ Καρντάσιαν και την Kylie Cosmetics KoKo collection. Αργότερα τον ίδιο μήνα, η Κάιλι κατηγορήθηκε ότι κλέβει σχέδια για μια σειρά αντικειμένων καμουφλάζ που κυκλοφόρησε στο ηλεκτρονικό της κατάστημα από την ανεξάρτητη ετικέτα σχεδιασμού PluggedNYC, του οποίου ο δημιουργικός διευθυντής υποστήριξε τις αξιώσεις.

Αργότερα, η Κάιλι κατέκτησε την 59η θέση της στήλης του περιοδικού "Forbes", Forbes Celebrity 100, που υπολογίζει τις 100 πιο μεγάλες πληρωμές διασημοτήτων με τα κέρδη των τελευταίων 12 μηνών. Η Κάιλι υπολογίζεται ότι για την τελευταία χρονιά, κέρδισε περίπου 41 εκατομμύρια δολλάρια, κάνοντας την μάλιστα την πιο νεαρή διασημότητα, της λίστας αφού ήταν μόλις 19 ετών. Επίσης, το 2017 ξεκίνησε να συνεργάζεται με την εταιρία γυαλιών της Μελβούρνης "Quay Australia" και κυκλοφόρησε τη δική της σειρά με την ονομασία "Quay x Kylie".

Επίσης μαζί με την Kylie Cosmetics κυκλοφόρησε την νέα της καλοκαιρινή συλλογή καλλυντικών "Summer 2017 Vacation Collection" και σε ένα από τα highlighters της νέα σειράς που περιέχονται μέσα στο πολυτελές χρυσό travel makeup kit της collection, έδωσε το όνομα του ελληνικού νησιού "Santorini".

Στα μέσα της χρονιάς, η Κάιλι Τζένερ ανακοίνωσε ότι θα πρωταγωνιστήσει στη δική της τηλεοπτική σειρά, με όνομα ''Life of Kylie'' (Η ζωή της Κάιλι), η οποία τελικά έκανε πρεμιέρα τον Αύγουστο του 2017 από το E! Entertainment και ολοκληρώθηκε σε 8 επεισόδια.

To 2018 μπήκε στην λίστα "America's Women Billionaires" του περιοδικού Forbes, έχοντας την 27η θέση και περιουσία 900 εκατομμύρια δολάρια

Δικαστικές διαμάχες 
Τον Φεβρουάριο του 2017 η Κάιλι Μινόγκ κέρδισε τη δικαστική τους διαμάχη για το εμπορικό όνομα "Kylie", το οποίο η Τζένερ είχε χρησιμοποιήσει για μια εμπορική εφαρμογή.

Vlada Haggarty 
Τον Ιανουάριο του 2017 η make up artist Vlada Haggarty ισχυρίστηκε μέσω των δικηγόρων της ότι η Τζένερ είχε κλέψει το δημιουργικό στυλ και την αισθητική της προσωπικής της δουλειάς για τα προϊόντα της δεύτερης και ότι η Τζένερ είχε ιστορικό κλοπής των πρωτότυπων κραγιόν της Haggerty τα οποία παρουσίαζε σαν δικά της. Η Τζένερ ευχαρίστησε την Vlada και την δουλειά της για την δημιουργία του λογοτύπου μέσα από τα κοινωνικά δίκτυα και καταβλήθηκε ένα μεγάλο ποσό μέσα σε κλειστό φάκελο για την αποφυγή τυχόν μελλοντικών νομικών ζητημάτων.

Λογότυπο για κραγιόν 
Η Σάρα Χόουπ, μια Βρετανίδα ζωγράφος της οποίας η δουλειά έχει παρουσιαστεί σε γκαλερί τέχνης σε πολλές πόλεις του κόσμου, κατέθεσε αγωγή εναντίον της Τζένερ και της NBC Universal για την χρήση ενός λογοτύπου για κραγιόν. Η Χόουπ δήλωσε ότι η Τζένερ είχε δημοσιεύσει στους λογαριασμούς της στα κοινωνικά δίκτυα μια εικόνα που έμοιαζε εκπληκτικά με το διασημότερο κομμάτι της Χόουπ "Temptation Neon" και ότι χρησιμοποίησε αυτή την φωτογραφία για να προωθήσει την τηλεοπτική σειρά της Life of Kylie. Η παραγωγή που είχε προσληφθεί για αυτήν την σειρά, συμπεριλαμβανομένου και του make-up artist για τα κραγιόν, δημιουργήθηκε από την αρχή και προσελήφθη ένας άγνωστος make-up artist και όχι από την ίδια την Τζένερ ή από κάποιον από το προσωπικό της.

Προσωπική ζωή 
Από τον Νοέμβριο του 2014 μέχρι τον Απρίλιο του 2017 είχε σχέση με τον ράπερ Tyga.

Από το 2017 έως το 2023, ήταν σε σχέση με τον ράπερ Travis Scott, με τον οποίο έχει αποκτήσει μια κόρη, την Stormi Webster (γενν. 1 Φεβρουαρίου 2018) και έναν γιο, τον Aire Webster (γενν. 2 Φεβρουαρίου 2022).

Φιλμογραφία

Τηλεόραση

Βίντεοκλιπ

Βραβεία και Υποψηφιότητες

Παραπομπές

Εξωτερικοί σύνδεσμοι
 

Αμερικανίδες ηθοποιοί φωνής
Αμερικανίδες μοντέλα